M A L I B U D A
Jednom davno u jednom selu u drevnoj Indiji
bijahu mala koza i svećenik.
Svećenik je htio žrtvovati kozu bogovima.
Podigao je ruku kako bi kozu zaklao,
ali se najednom koza stane smijati.
Svećenik u čudu zastane, pa upita kozu:
"Zašto se smiješ? Ne znaš da ću te sad zaklati?"
"O, da," reče koza.
"Pošto sam 499 puta umrla i iznova se rodila kao koza,
ponovno ću se roditi kao ljudsko biće."
Onda mala koza stane plakati.
Visoki svećenik upita: "Zašto sad pak plačeš?"
A koza odvrati: "Zbog tebe, jadni svećeniče.
Pred 500 života, i ja sam bila visoki svećenik
i žrtvovala koze bogovima." Svećenik padne na koljena
i reče: "Oprosti mi, preklinjem te. Odsad ću biti
čuvar i zaštitnik svih koza u zemlji."
Čemu nas uči ova drevna priča?
Da se nijedno živo biće ne smije žrtvovati.
Što se dogodilo s kozom?
O, da... koza!
Koza je imala puno, puno života kao ljudsko biće.
Dok se jednoga dana nije pretvorila u nekoga
vrlo čudnog!
U Čampu!
Pokaži nam nešto iz svog bivšeg života.
Brzojav za lamu Norbu.
Devet sam godina čekao da ovo primim.
Je li to o lami Dorđe? - Da!
Jesu li ga pronašli? - Možda!
Namo Buda...
Svi ćemo moliti za uspjeh tvog zadatka.
I sjeti se ponijeti svoje lijekove!
SAMOSTAN PARO BUTAN
Čekaj...
Ovo je zdjelica lame Dorđea.
Trebat će ti za tvoju potragu.
Seattle!
Tako je divno što te opet vidim.
Ali sigurno si jako umoran nakon tako duga leta.
Jesam, malo.
Pričaj mi opet o svojim snovima.
Počeli su oko mjesec dana pošto je umro lama Dorđe.
Bili su jako snažni i uvijek me vodili istom mjestu.
Praznom zemljištu. - Da!
Lama Dorđe je hodao preda mnom brežuljkom.
Pokazivao na to prazno mjesto,
ali tamo nije bilo ničeg! A onda sam našao zemljište,
posve slučajno, par mjeseci kasnije,
baš kakvo je bilo u snovima.
Vidio sam da su počeli graditi kuću.
Otkrio sam da pripada obitelji inženjera
s malim dječakom po imenu Jesse, jedincem.
Rođen je godinu dana nakon što je preminuo lama Dorđe.
Lama Dorđe je nosio jeans? - O, da!
Bilo je vrlo zbunjujuće. Jer je za života
uvijek nosio talar.
Jasno, jako sam se sramio da bih im prišao.
No tad mi se posrećilo! Pred tri tjedna...
Krasan dan! - Jest, bogme.
Ja sam budistički svećenik s... Tibeta.
Zovem se Kenpo Tenzin. - Baš mi je drago...
Sad predajem ovdje u Seattleu. - Je li?
I ja sam profesor. Predajem matematiku.
Kao i ja!
Predajem i zvjezdoznanstvo. Uglavnom zvjezdoznanstvo.
Baš neobično.
Mi Tibetanci imamo vrlo napredni sustav astrologije.
Oprostite...
Jesse!
Smijem li pitati... koji dan...
...kog se dana rodio vaš sin?
1. ožujka. - Divno! A u koliko sati?
Ujutro, jako rano. 6:30. - Divno! Divno!
6:30, jako naročito!
E, to ne znam... - O, da!
Smijem li vam dati ovu posjetnicu, molim?
Hvala.
Jesse!
Sve u redu, Maria, i ja ću.
Mogu ja! - Ja ću.
Gđo Conrad, sjećate me se? Upoznali smo se...
Svakako, pred Jessejevom školom. Tibetanski astrolog.
Kenzo...
Kenpo Tenzin.
Dobila sam vašu pozivnicu za Darma centar.
Kanila sam ići, samo nisam imala vremena.
Ali hoću, jedva čekam.
Moj prijatelj lama Norbu upravo stiže iz Butana.
Još nikad prije nije bio u Americi.
On je vrlo važni lama.
Dolazi po vrlo posebnom zadatku.
Stvarno? Želite li ući?
Da! Da, to bi bilo vrlo ljubazno.
Njemu bi to bilo vrlo zanimljivo.
Ovo je gđa Conrad, a ovo lama Norbu.
Molim vas uđite.
Bojim se da je malo u neredu.
Moj muž je načinio ovu kuću. On je inženjer.
Kako vidite, još uvijek živimo iz kutija,
ali bar je kuhinja gotova.
Uselili smo tek pred par tjedana.
Jako prazno.
Jako lijepo.
Da...
Moj muž voli prazninu.
Da je po njegovu, stalno bi bilo ovako.
Gđo Conrad... je li u redu ako sad pođem?
Sjajno, Maria, hvala. Vidimo se sutra.
Želite u dnevnu sobu? - Jako ljubazno, hvala.
Jako zanimljivo, jako zanimljivo za mene.
Stvarno? - Da.
Da vam... donesem nešto za piće? - O, ne, hvala.
Molim sjednite.
Sigurni ste, gđo Conrad? - Sve u redu, Maria. Stvarno.
Molim vas smjestite se udobno.
Lama Norbu je također moj učitelj u samostanu u Butanu.
Shvaćam... - Dolazi po vrlo važnom zadatku za sve nas.
Odsjest će u Darma centru koji smo osnovali u Seattleu.
Svakako...
Lisa?
Moj muž... oprostite.
Zdravo, dušo.
Što je, izgledaš krepan. - I jesam.
Dođi, imam malu razonodu za tebe. - Što se događa?
Vidjet ćeš.
Tko su ti ljudi?
Tibetanski monasi.
Upravo su se pojavili.
Onaj obli je učitelj astrologije. - A četvrtasti?
Učiteljev učitelj.
Gdje je Jesse? - Završava zadaću.
Hoćemo li?
Ovo je... - Lama Norbu.
Kenpo Tenzin. - Moj muž Dean.
Upravo su se divili praznini sobe, srce.
Nijedna soba nije prazna ako vam je um pun.
To se nauči u zatvorskoj ćeliji.
Mi smo budisti s Tibeta. Godinama živimo u progonstvu
kao gosti naše braće u Butanu, Nepalu i Indiji.
Od okupacije 1959.
U tibetanskom budizmu vjerujemo
kako se svatko ponovno rađa, uvijek iznova.
Ali postoji nekoliko vrlo posebnih bića
koji se vraćaju kao duhovni vodiči,
naročiti ljudi koje možemo raspoznati.
Zato smo ovdje.
Znači u Seattlu ste kako biste nekoga našli. - Da.
Mog starog učitelja lamu Dorđea,
čovjeka koji me jednom našao.
Tražimo njegovu reinkarnaciju.
Jesse, jesi li to ti?
Dođi...
Dođi pozdraviti.
Dođi ovamo.
Ovo je Jesse.
Ovo je lama Norbu.
A sjećaš li se Kenpo Tenzina iz škole?
Zašto ne nosite cipele? - Stari tibetanski običaj.
Sviđa vam se moja maska? - U našoj zemlji ih volimo.
Ja sam je načinio. To je crveni štakor.
Dušo, treba mi scotch. - I meni...
Vidite, moj učitelj lama Dorđe,
koji je također bio učitelj dalaj-lame,
pred kraj života osjetio je da je potreban na Zapadu
da poučava darmu, Budinu stazu.
I tako je došao u Ameriku, u Seattle,
gdje je preminuo pred 9 godina.
Tražili smo njegovu reinkarnaciju na mnogo mjesta,
no sad vjerujemo da je možda rođen upravo ovdje,
kao vaš sin.
Kao Jesse? - Da.
Lama Dorđe je imao sjajan smisao za humor.
Ovo je Čampa, a ovo Punzo.
Čampa, znači probudio si se.
Molim vas, ispričajte nas. Bila nam je velika čast
posjetiti vas. No sad moramo otići.
Morate vidjeti jednotračnu željeznicu. Pokazat ću vam.
Čampa...
Ova knjiga je za tebe.
Znači bit ćeš moj vodič, Jesse.
Zbogom! - Laku noć!
MALI BUDA PRIČA O PRINCU SIDARTI
Sad nožni prsti...
Pripazi na svoju knjigu.
Mama, odakle su došli oni ljudi?
Oni su Tibetanci, dušo. Dolaze iz Butana,
države na Himalajama. - Što su Himalaje?
Himalaje su najviše planine na svijetu.
Mama... zbogom!
Zbogom.
Da vidimo...
"Buda je rođen pred 2500 godina
u malom kraljevstvu drevne Indije.
Prema tadašnjem običaju, njegova majka, kraljica Maja,
vraćala se u roditeljski dom da bi rodila svoje dijete.
Bilo je to dugo putovanje za kraljicu,
pa je na putu kraljevski karavan stao zbog odmora
na rubu velike šume.
Kad je kraljica zašla među stabla,
pala je u nekakav trans
i sjetila se čudnog sna koji je usnula na dan
kad je zanijela dijete.
U snu, kraj nje se pojavila beba slon
i blagoslovila je surlom.
Kraljica Maja bijaše duboko u šumi
kadli najednom započnu porođajni bolovi.
A tada se, kažu, stablo,
shvativši taj veliki trenutak,
polako savilo da je zaštiti,
nudeći svoje grane kao potporu.
Dijete je rođeno skoro bez boli,
sjajne zlatne kože.
Bilo je posve svjesno, oči mu širom otvorene,
i bilo je dovoljno jako da stoji na vlastitim nogama."
Rođen sam da bih dosegao prosvjećenost
i oslobodio sva bića od patnje.
"I kažu da su tamo gdje je stao rasli cvjetovi lotusa."
Gdje je naša reinkarnacija?
Gdje je lama Dorđe?
Čita svoju knjigu.
Kao tri kralja s Istoka...
Da, čudesno...
Bar nam nisu pokušali reći kako je Jesse rezultat
bezgrešna začeća!
Ne znam, sviđa mi se zamisao reinkarnacije.
Ne bih zamjerila da se vratim i posjetim draga mjesta
i ljude koje volim. - A što ako se vratiš kao mrav?
Što fali mravu? Velika skupna aktivnost na izletu...
Mogu te zgnječiti.
I ljudi bivaju izgnječeni.
Da, činjenica.
Ne mogu vjerovati da se tako uzrujavaš
zbog četvorice bezazlenih tibetanskih monaha.
Što te muči, Dean? - Evan.
Bankrotirao je.
Što?
Evan bankrotirao?
Skriva to od svih, čak i od mene.
Ali... kako?
Kako se to može dogoditi? Ti si mu najbolji prijatelj.
Sve što ste ikad učinili, uradili ste zajedno.
Znaš centar u središtu? Ni metar ne može iznajmiti.
Eto što mi kaže. Očajan je.
I što će se dogoditi? - Ne znam.
Potone li Evan, možda izgubimo kuću.
Pa ćemo opet biti siromašni. Ipak možemo biti sretni.
Mama, dođi mi čitati! - Stižem, Jesse!
"Kralj Sudodana, bebin otac,
dade djetetu ime Sidarta, što znači
'onaj koji donosi dobro'.
A potom priredi veliki prijem
kako bi sina predstavio narodu.
Najednom, usred obreda i na opće iznenađenje
stiže neočekivani gost.
Bio je to štovani pustinjak i zvjezdoznanac Asita,
koga godinama nitko nije vidio.
Kad je Asita pogledao njezina sina,
kraljica Maja ugleda kako mu na oči dolaze suze."
Ne boj se, kraljice. To su tek suze starca
koji zna da neće živjeti dovoljno dugo
da uči od učenja tvog sina. - Hoće li biti veliki kralj?
Bit će učitelj svijeta. Ili njegov iskupitelj.
Kad ostari, može biti učitelj kao ti ako želi.
Ali najprije mora slijediti mene i biti kralj.
Možda bude kako želiš.
No bogovi često izdaju želje smrtna čovjeka.
On će biti kralj!
Bit će kralj!
Bit će veliki kralj!
"Kraljica Maja bijaše ispunjena čudnim znamenom,
kao da je znala kako ni ona neće doživjeti
ispunjenje sudbine svoga sina.
Tjedan dana kasnije pogodi je jeziva bolest."
Parđapati...
Sestro moja...
Molim te, skrbi se za njega...
...kao da je tvoj sin.
Maja!
Znam zašto ste ovdje. Tražite svog učitelja, je li?
Da. A crveni štakori imaju jako duge uši.
Kako se zvao vaš učitelj? - Lama Dorđe.
Što na tibetanskom znači "grom". - Lama Grom?
Mislim da trebate na policiju ako ga želite pronaći.
Ne, policija nam ne može pomoći.
Vidiš, lama Dorđe je mrtav.
Ali kako ga možete pronaći ako je mrtav?
Jako je teško objasniti, no mi vjerujemo
kako je iznova rođen. - Mislite, kao duh?
Ne. Kao dijete. - Bih li ja mogao biti lama Dorđe?
Mogao bi biti... da.
Mislim da jesam. Ja sam lama Grom!
To ćemo vidjeti. - Zašto ste onda došli u našu kuću?
Postavljaš puno pitanja.
Da, Maria! Da!
Mogu vam pokazati Budu!
Pokaži im tatinu zgradu sa zelenom kupolom.
Moj tata je načinio onu zgradu. Vidite?
Onu sa zelenom kupolom.
Načinio ju je za prijatelja Evana, ali je uvijek prazna.
Je li Buda bio bog? - Ne, bio je prava osoba.
Kao Isus? - Da, vrlo nalik Isusu.
Premda je rođen puno prije.
Što je bilo s Budom kad je odrastao?
Tada ga još nisu zvali Buda.
Još uvijek je bio mladi princ Sidarta.
O ženio je prelijepu princezu Jašodaru.
Postao je sjajan jahač, sjajan strijelac
i često je s prijateljima igrao drevnu igru
zvanu "kabadi".
Mislite sve što je radio bilo je da se sjajno zabavlja?
Da.
Sidarta!
Kralj je Sidarti darovao tri palače.
Jednu za zimu, jednu za sezonu kiša i jednu za ljeto.
Nadao se da će na taj način zaštititi sina
od bilo kog saznanja o boli i brizi.
No tada, jednog dana,
Sidarta je začuo tajanstvenu pjesmu proganjajuće ljepote.
Isprva nije mogao shvatiti odakle dopire.
Pjesma bijaše na jeziku koji nikad prije nije čuo.
O čemu je govorila? Što je značila?
Kakva je ovo pjesma?
Iz daleke je zemlje, gospodaru.
Doziva ljepote zemlje koju je poznavala kao dijete.
Planine i jezera
koje nikad ne može zaboraviti.
Baš neobično.
Postoje li takva mjesta, ljepote poput ove?
Čula sam da iza zidina počiva samo patnja.
Kako to misliš, "patnja"?
Tvoj te otac jako voli.
Dao nam je sve što bismo mogli poželjeti.
Nema potrebe ići drugamo kad oko sebe imaš takvu ljepotu.
Istina je.
Imamo sve i sve je savršeno.
Pa kakav je to osjećaj koji imam?
Ako je svijet tako prekrasan,
zašto ga nikad nisam vidio?
Čak nisam vidio ni vlastiti grad!
Moram vidjeti svijet, Jašodara.
Vlastitim očima.
Jesse!
Mama, ako umreš, hoćeš li se vratiti?
O čemu ti to? Neću ja umrijeti.
Svatko umre.
Kako tvoj lama?
Baš je kao istražitelj, traži mrtvog učitelja!
Lama Dorđe znači 'lama Grom'!
A Butan je zemlja Zmaja Groma!
Jesse, dođi jesti!
Zašto me tako gledaš? - Kako?
Kao da me još nikad nisi vidio.
To je moj tibetanski pogled.
Kako to misliš, "tibetanski pogled"?
Sve je ovo divno, samo dokle mi kanimo s tim?
Znaš svog sina. Znaš kakvu maštu ima.
Zbunit će se. - Nastavi.
Uskoro će početi misliti da je stvarno taj lama Dorđe.
Lisa, ja ne vjerujem u reinkarnaciju.
Mislim, ne takvu...
...da se vratiš kao određena osoba s imenom, adresom
i telefonskim brojem. A ne vjeruješ ni ti.
Ili vjeruješ?
Ne. - Dakle?
Dakle...
Ni o čemu ne znamo bogzna što.
Ne znamo baš ništa o onome što je najvažnije.
Ne znamo zašto smo rođeni, ni postoji li "zašto".
A to je zanimljivo.
Moram nazvati Evana.
Zabrinut sam, dušo. Samo to kažem.
India... Nepal...
...Butan...
...Kina...
...Tibet.
Ovo mora biti Darma centar. - Izgleda kao crkva!
Jesse!
Zdravo, Čampa. Zdravo, Punzo!
Prekrasno je.
No bojim se da moram poći. Jesse, pozdravi me.
Svratit će tata i pokupiti te oko 4.
Oprosti, lama. Zabrinuo sam se.
Jednog dana, Čampa. Ali ne još.
To je lama Grom! - Da.
Je li to njegova zdjelica?
Gle!
Prašna je.
Što je to? - Truba načinjena od ljudske kosti.
Časna riječ? Od ljudske kosti?
Dokle smo dospjeli?
Sidarta je želio vidjeti svijeta. - A, da...
Želio je vidjeti svijeta.
"Međutim, njegov je otac tajno sve unaprijed pripremio,
kako ništa što bi u gradu mogao vidjeti
ne bi moglo Sidartu uzrujati ili uznemiriti.
Svatko je morao biti mlad i zdrav.
Najednom, kroz mnoštvo, mladi kraljević ugleda nešto
što još nikad nije bio vidio."
Čana!
Tko su ti ljudi? Reci mi!
Ljudi poput svih nas, gospodaru,
koji su nekoć sisali mlijeko s majčinih grudi.
Zašto tako izgledaju? - Stari su, gospodaru.
Kako to misliš, stari?
Starost uništava pamćenje, ljepotu i snagu.
Na kraju se to svima nama dogodi, gospodaru.
Svakome? I tebi i meni?
Bolje je ne zabrinjavati se tim stvarima.
Ali kamo ih vode? Čana!
Ne, gospodaru! Ne idite tamo, ne smijete!
Gospodaru!
Gospodaru Sidarta!
Što je tim ljudima? Zašto ona tako plače?
Boli je, gospodaru. Jako je bolesna.
Bolesna? Što je to?
Nitko ne dostigne trenutak smrti
bez da se bar jednom razboli.
Čak ni kraljevi?
A smrt? Koji je to trenutak?
Pokaži mi smrt.
Ovo je smrt, moj gospodaru...
Ovdje se pepeo predaje rijeci, gospodaru.
Smrt je trenutak razdvajanja
koji se dogodi svakoj osobi u svakoj obitelji.
Kad se tijelo ohladi i ukoči poput drva
valja ga i spaliti poput drva.
"Tog je dana, od te vatre,
s tim ljudima Sidarta saznao za patnju
i otkrio suosjećanje.
Oni su bili on i on je bio oni".
Tata! - Prekidam li?
Nikako. Molim vas, uđite.
Gle... to je ljudska kost.
Jezivo, je li?
Jesse, moram malo razgovarati nasamo s lamom Norbu.
Dođi, provest ću te centrom.
Upravo sam Jesseju pričao priču o Sidarti.
To je krasna priča. Prekrasan mit.
To je jedan način da se kaže istina.
A djeca je izgleda vole.
Lama Norbu, izuzetno štujem vašu kulturu i vašu vjeru.
Znam za invaziju Tibeta i tragedije koje su se dogodile.
Ali ne vjerujem u reinkarnaciju,
kao ni moja žena. - A zašto biste?
U Tibetu, na um i tijelo gledamo
kao na sadržaj i posudu.
Sad šalica više nije šalica.
Ali što je čaj? - Još uvijek čaj.
Točno!
U šalici, na stolu,
ili na podu...
Prelazi iz jedne posude u drugu,
ali je još uvijek čaj. Kao što i um nakon smrti
prelazi iz tijela u tijelo, ali je i dalje um.
Čak i u ručniku to je još uvijek čaj.
Isti čaj. - Ja ne bih, hvala.
Kad smo jednom uvjereni u reinkarnaciju,
dijete prima posebnu naobrazbu.
Mogao bi postati vrlo moćna osoba u našem društvu,
duhovni vođa. - Makar je Amerikanac?
Nudite Jesseju život u budističkom samostanu?
Svakako! Ako to želite.
Ili može nastaviti svoj život ovdje
i odlučiti kad bude stariji.
No najprije, kako bismo bili sigurni u reinkarnaciju,
odvest ćemo Jesseja u Butan,
posavjetovati se s opatom samostana
i svim stručnjacima.
Sad djelujete ljutiti. - I jesam!
Oduzeti dijete obitelji, to u ovoj zemlji zovemo otmicom.
Posebna dostava lami Norbu. - Hvala.
Nadamo se da ćete vi i vaša supruga doći s njim.
U Butan? - Da.
To je jako lijepa zemlja.
Čini se da postoji još jedan kandidat
za reinkarnaciju lame Dorđea.
Mali dječak iz Katmandua.
Ima li nas puno, lama Norbu? Koliko? Želim ih upoznati.
Hajdemo!
Ovo je otišlo predaleko. Odlazimo odavde!
Pozdravi, Jesse. - Ne zaboravi svoju knjigu.
Zbogom, lama Norbu.
O, oče moj, zašto si od mene tako dugo skrivao istinu?
Zašto si mi lagao o postojanju patnje, bolesti, siromaštva,
starosti i smrti?
Ako sam ti lagao, onda je to stoga što te volim.
Tvoja ljubav postala je zatvor.
Kako mogu živjeti ovdje kao prije
kad toliki vani pate?
Nikad nisi želio van. - Oče...
Moram naći odgovor na patnju.
Čak i ako me izdaš, Sidarta,
nemaš sažaljenja prema ženi koju ostavljaš, i svom sinu?
Moje se... dijete rodilo? - Baš u ovu večer.
Misli na njih, Sidarta. I ti si otac.
I ti imaš dužnost. Ne možeš sad otići.
Čak i moja ljubav prema Jašodari
i mome sinu
ne mogu otkloniti bol koju osjećam.
Jer znam da će i oni morati patiti,
ostarjeti... i umrijeti.
Kao ti... kao ja...
...kao svi mi.
Da...
Svi mi moramo umrijeti
i iznova se roditi i opet umrijeti.
I iznova se rađati i umirati, rađati i umirati...
Nijedan čovjek nikad ne može izbjeći to prokletstvo.
Tada je to moj zadatak.
Ja ću ukloniti to prokletstvo!
Zaključajte vrata, udvostručite stražu!
Pokuša li princ uteći, mora ga se silom zaustaviti!
Evan?
Ne mogu vjerovati...
Kada?
Kako se to dogodilo?
O, Bože... u San Franciscu...
Pokušat ću naći neki let večeras.
Što se dogodilo Evanu?
Evan je imao nesreću.
Je li mrtav?
Samo malo, Jesse...
"Čim je napustio oca, Sidarta je posjetio ženu
i novorođena sina.
Srce mu se paralo, ali je odlučio.
Bili su tako prekrasni, ali su spavali.
A on je bio budan"...
Čana!
"Čarobna magla spuštala se na sve.
Čitavi dvor zapao je u duboki san."
Čana, probudi se! - Što je?
Uzmi Kantaku.
Pazi da te tko ne vidi i čekaj me kod starih vrata.
Idi odmah!
Budni su samo veliki slonovi, gospodaru.
Čitavi svijet sniva, Čana.
"Ali za Sidartu san je prestajao.
Započeo je njegov veliki put buđenja."
Tko su oni, Čana? Pljačkaši?
Ne, gospodaru. To su isposnici. - Isposnici?
Zašto su tako mršavi i goli?
Odrekli su se svih udobnosti života.
Zakleli su se da neće napuštati šumu
sve dok ne dosegnu Prosvjećenost.
Prosvjećenost?
Ovo je za tebe...
Ovo činim za sve.
Tražim slobodu.
O, ti plemenita roda, smiluj se.
Ja sam ništa...
Nemam ništa...
"I tako princ svoje ruho dade prosjaku
i krene sam u šumu.
I, kažu, stablo primijeti njegovu suosjećajnost
i kako je već jednom učinilo,
nakloni se njemu u čast.
Petorica isposnika bijahu svjedocima tih čuda,
te ih ispuni zadivljenost.
Postali su prvi Sidartini učenici."
Jako mi je žao zbog g. Evana...
Hvala, Maria, znam...
Je li Jesse dobro? - Da...
Čitavo poslijepodne čitao je u svojoj sobi.
Sad spava.
Hvala što ste ostali čitavu večer.
Da vam spremim nešto za jelo? - Ne, hvala.
Vani vas čeka taksi da vas odveze doma.
Hvala, laku noć. - Laku noć.
Dođi...
Pregladna sam...
Lisa, mislim da bi Jesse trebao poći u Butan.
Što? - Mislim da bi Jesse trebao poći u Butan.
Šališ se, je li? - Ne, upravo sam se predomislio.
U pogledu mnogih stvari u proteklih par dana.
Što to govoriš, Dean? Da si najednom počeo vjerovati
kako je Jesse tibetanski lama?
Ti si ta koja je bila otvorena toj zamisli.
Dean, ovo je ludilo. Što se događa?
Ništa se ne događa.
Shvati to tek kao mogućnost karijere za Jesseja.
Mogao bi nabaviti mali plašt, sjesti na pod, meditirati...
To nije smiješno. Nije smiješno!
Jesse ne može u Butan. - Samo na par tjedana.
Ne, ne može ići.
Ima školu. A ja sam usred semestra i ne mogu ga voditi.
Ja bih mogao poći s njim. - Samo vas dvojica?
A ja ostajem ovdje?
Nikad se prije nisi brinuo za Jesseja.
Nikad se nije odvajao od mene.
Ja sad tu nemam što raditi, osim čekati da odvjetnici
razgovaraju s odvjetnicima, odvjetnici s odvjetnicima...
Možda će to biti potrebno vrijeme da razmislim
što da činim s ostatkom svog života. - Bez mene?
Volim te, Lisa.
Bolje za tebe.
Samo par tjedana. Bit ću ja dobro.
Što ako odluče da je Jesse ta reinkarnacija?
Neće nikad. Već imaju drugog kandidata.
Malog dječaka iz Katmandua.
Oprosti, Dean... oprosti...
Samo sam nervozna na sebe što sam nervozna.
Samo sam...
Zato što te ne ohrabrujem
i što ne mogu biti s tobom i Jessejem.
I zato jer ideš u pustolovinu daleko od mene.
Tata?
U PROGONSTVU IZ ZEMLJE SNIJEGA
Čampa...
Dobro jutro, Jesse Duge-uši!
Spavate li, lama? - Ne, meditirao sam.
Što znači meditirati? - Biti posve miran i opušten,
odvajajući se od svega oko tebe,
oslobodivši svoj um poput ptice.
Tada možeš vidjeti svoje misli
kao da su oblaci što prolaze.
Gle...
Naučimo li meditirati na pravi način,
svi možemo doseći Prosvjećenost.
"Šest godina su Sidarta i njegovi sljedbenici
živjeli u tišini i nikako nisu napuštali šumu.
Za piće su imali kišu, za jelo zrno riže,
juhu od blata ili izmet ptice što bi prošla.
Nastojali su ovladati patnjom
čineći svoj um tako jakim da bi zaboravili svoja tijela.
Tada, jednoga dana,
Sidarta začu starog svirača na čunu što je prolazio,
kako govori svom učeniku"...
Zategneš li strunu prejako, puknut će.
Ostaviš li je odveć labavu, neće svirati.
"Najednom Sidarta shvati kako te jednostavne riječi
sadrže veliku istinu, te da je sve ove godine
išao krivom stazom."
Zategneš li strunu prejako, puknut će.
Ostaviš li je odveć labavu, neće svirati.
"Seljanka ponudi Sidarti svoju zdjelicu riže.
I po prvi put u dugi niz godina
kušao je doličnu hranu.
No kad su isposnici ugledali svog učitelja
kako se kupa i jede poput obična čovjeka,
osjetiše se izdani, kao da se Sidarta odrekao
velike potrage za Prosvjećenošću."
Dođite...
...i jedite sa mnom. - Izdao si svoje zavjete, Sidarto.
Odrekao si se potrage. - Više te ne možemo slijediti.
Više ne možemo učiti od tebe. - Učiti znači mijenjati se.
Staza za Prosvjećenost je u Sredini.
To je crta između svih suprotnih krajnosti.
Dostignem li Prosvjećenost,
nek ova zdjela otplovi uzvodno.
"Sredina bijaše velika istina koju je otkrio Sidarta,
put kojem će poučavati svijet."
Hvala.
Tata, gle!
Siguran si da će drugi dječak danas biti ovdje, Sangej?
Svakako! On je uvijek ovdje.
Tata, ma zar nije sjajno? - Da, gleda nas.
Kupola... kao ona na tvojoj zgradi.
Četvrtasta osnova stupe je simbol zemlje.
Kupola je simbol vode.
Iznad očiju su razine Prosvjećenosti
odnosno vatra.
Kišobran iznad svega je simbol zraka.
A sad pođite i pogledajte sami.
Možemo se naći za pola sata.
Tamo ima kavana, zove se "Pogled na stupu".
Mogu li poći i dirati ono? - Molitvena kola? Svakako.
Ali upamti, uvijek trebaš hodati u smjeru sata.
Mogu, tata? - Ovdje će biti posve siguran.
Dobro, Jesse. Vidimo se kasnije.
Motrit ću na tebe!
Hej, tata!
Hej, druškane!
To je dječak?
Da, to je Rađu.
Gle, Čampa, drugi kandidat...
Njih su se dvojica našli među svim ovim ljudima.
Koliko daš?
10 rupija, 5 rupija? 1 rupija?
Nemam novaca. - Što ti je u džepu?
Video-igra. Hoćeš pokušati?
Da, ja sam prvak Katmandua!
Dobar si...
Ja sam prvak Katmandua!
Što to radi? - Ja ću ti vratiti!
Vrati se!
Tata?
Mantu, vrati se!
Američki dječače!
Moj brat je vrlo zločest, ali je sjajan pjevač. - Hvala!
Ja sam Jesse. - A ja Rađu. Dođi!
Ovamo gore, druškane! - Tata!
POGLED NA STUPU
Čampa, mogu li vas nešto pitati? - Svakako.
Je li lama Norbu bolestan? Vidim da uzima pilule.
Nije mu baš dobro. Ali je vrlo jak.
Tata... ovo je moj novi prijatelj.
Našao me kad sam se izgubio! - Znamo, Jesse.
Obojicu smo vas čekali.
Vrlo nam je drago što smo te upoznali, Rađu.
Sangej nam je puno pričao o tebi.
Dobro je da su se dvojica kandidata
srela na ovaj način.
Sad moramo posjetiti trećeg kandidata,
za kog sam upravo čuo.
Bit će to vrlo duga vožnja, pa se ponadajmo
da je to posljednja šala lame Dorđea!
Lama Dorđe se uvijek šali o nepostojanosti.
Lama, što je nepostojanost?
Vidiš, ovi ljudi, svi mi
i svi današnji živi ljudi diljem svijeta...
Za sto godina svi ćemo biti mrtvi.
To je nepostojanost.
Želiš li nazvati mamu? - Da.
Mama! Da, ja sam!
Nedostaješ mi, mama. Jako mi nedostaješ.
Što?
Imam novog prijatelja. U cirkusu je i ima majmuna!
Što? Evo tate...
Lisa?
Bože, ništa ne čujem! Ne... ne mogu.
Jesam li postao budist?
Jesse? Valjda učim...
Gubim vezu...
Gubim vezu!
Lisa, volimo te!
Poslat ću pomoć, sahibe.
Pokvarila se kola, sahibe? - Da.
Vrlo loša karma.
Nadam se da vam put nije bio odveć zamoran, lama. - Hvala.
Sad želim upoznati dijete. - Evo moje najdraže...
Gita! Dođi upoznati lamu Norbu.
Gita... ovo su Jesse i Rađu.
Ja sam prava lama Dorđe, vi ste obojica varalice!
Lama Dorđe nije bio žena.
Bio je nadstojnica samostana. A odakle bi ti znao?
Žalim, ti ne ideš u školu, a ti si stranac.
Ja imam tajanstveni vrt.
Dođite, neznalice.
Ja?
Baš ovdje u ovom Vrtu,
mog djedu, radžu i velikog sveca,
pojeo je tigar! - Da, svakako!
Bila je jeziva glad, i tigrica je tražila hranu
kako bi nahranila svoje bebe. Tako se moj djed žrtvovao.
Sigurno je bio jako glup kad je učinio nešto takvo.
Tako nešto može učiniti samo veliki čovjek!
Pojedi me, jadni tigre! Pojedi me!
Tako su gladni!
Ovaj zub pripadao je tigrici koja je pojela mog djedu.
Opako...
Mene ne možeš zeznuti. Stoput sam čuo tu priču.
Ali on to ne zna.
Tvoj djed je sigurno bio jako tvrd
ako je jadna tigrica izgubila zub.
Kao čuvarica tigrova zuba, obojicu vas promičem u članove
Tajnog društva kralja Kobre.
Moj pokojni muž, čovjek velike vjere,
svake je godine davao donaciju samostanu lame Dorđe.
Tada je jednoga dana lama Dorđe došao ovamo.
Nenajavljen. Jednostavno se pojavio na vratima poput čuda.
Ostao je dva dana.
I upravo kad je odlazio,
položio je ruku na moj trbuh... ovako...
I dugo držao. Nisam znala što to znači.
No odmah nakon što je lama Dorđe umro,
postala sam trudna. Nešto što smo moj muž i ja
smatrali nemogućim. - Pred mjesec dana mi je pisala
da smjesta dođem, jer se dogodila najčudesnija stvar.
Jedne noći... - Gita je pjevala molitve na tibetanskom,
govoreći stvari koje nisam mogla shvatiti.
Govorila je tibetanski u snu? - "Sutru srcu", malo čudo.
Kako je to mogla znati? - Govorila je sanskrt.
Gle onog majmuna! - Isti je kao moj!
Sve su to moji majmuni. - Kako se taj zove?
Ne smij se, plašiš ih!
Znate li da je Sidarta dosegao Prosvjećenje pod ovim stablom?
Svejedno, pod istim ovakvim stablom.
Lama!
Lama, je li istina?
Je li ovo stvarno nalik Sidartinom stablu?
Vjerojatno vrlo nalik.
Bilo je to kraj malog sela zvanog Bodgaja.
Sidarta je sjeo pod veliko stablo,
baš poput ovoga.
Našao je Sredinu i vratio tijelu zdravlje.
A tada se pojavi pet djevojaka.
Izgledale su poput bezazlenih seoskih djevojaka,
ali zapravo bijahu pet kćeri Mare,
gospodara Tame.
Bile su duhovi Ponosa, Pohlepe, Straha
Neznanja i Žudnje. Mara ih je poslao
kako bi odmamio Sidartu od potrage.
Ja idem bliže.
Mara je pokušao odmamiti Sidartu
na najmudriji mogući način
prerušivši kušnje života u najjednostavnije oblike.
No Sidarta je gledao dalje od oblika,
dalje od sadašnjosti.
I sad se Mara razbjesnio!
Činilo se da je Mara poražen.
No u stvari se još nije prestao boriti.
I sad je ponovno napao!
Ti koji ideš onamo kamo se nitko drugi neće usuditi,
hoćeš li biti moj bog? - Arhitekto...
Napokon sam te sreo.
Nećeš iznova podići svoju kuću.
Ali ja jesam tvoja kuća i ti živiš u meni.
O, gospodaru mog vlastitog ega,
ti si čista tlapnja. Ti ne postojiš.
Zemlja je moj svjedok.
Sidarta je dobio bitku protiv vojske demona
tek putem snage svoje ljubavi
i velika suosjećanja koje je pronašao.
I postigao je veliki spokoj
što prethodi odvajanju od emocija.
Dospio je dalje od sebe.
Bio je daleko od radosti, boli,
odvojen od suda,
sposoban da se sjeti kako je bio
djevojčica, dupin, stablo, majmun!
Sjetio se svog prvog rođenja
i milijuna nakon toga.
Mogao je vidjeti dalje od svemira.
Sidarta je ugledao krajnju stvarnost svih stvari.
Shvatio je kako je svaki pokret u svemiru
posljedica uzrokovana uzrokom.
Znao je kako nema spasa
bez suosjećanja za svako drugo biće.
Od tog trenutka nadalje, Sidarta je zvan "Buda",
probuđeni.
Što je, Jesse? - Bojim se, tata.
Stari, i ja se bojim. Što ćemo reći mami?
Željet će čuti kraj priče.
Jesse!
Dođi!
Dobrodošli u naš dom.
Hajde, pridružite im se
ako se usuđujete.
Kamo nas vodite?
Ovu su mandalu počeli praviti na dan
kad sam napustio samostan. Sad je skoro završena.
Prekrasno. Zašto je prave od pijeska?
Da se pokaže nepostojanost svega u svemiru.
Kad bude završena, bit će uništena jednim pokretom.
Tako...
Vrlo tajanstveno, Svetosti.
Svo troje djece pokazuje iste znakove.
Vidjet ćemo.
Uđi, Rađu, prijatelju malih majmuna.
Imam pitanje za tebe. Vidiš li one crvene šešire?
Molim te izaberi onaj koji ti se najviše sviđa.
Svi su isti!
Svi su isti, a ipak je svaki drukčiji.
Hvala, Rađu.
Uđi, Gito.
Molim te, izaberi šešir koji ti se najviše sviđa.
Hvala, Gito.
Dobrodošao, Jesse Duge-uši.
A sad... vidiš li one šešire?
Molim te, izaberi onaj koji ti se najviše sviđa.
Ovaj!
Jesse, molim te...
Budi jako oprezan. Ovo je šešir lame Dorđea.
Mislim da mi je ostalo jako malo vremena, Svetosti.
Tada moramo pitati Proročište, lama Norbu.
Premda na kraju samo ti možeš odlučiti.
Rađu...
O, moj učitelju, tako sam sretan
što sam te opet pronašao.
O, moj učitelju, tako sam sretan
što sam te opet pronašao.
Moj... učitelju...
Tako sam sretan što sam te napokon pronašao.
Možda ćeš jednoga dana ti pronaći mene.
Iskreno sam sretan. Trostruko sretan.
Kako svi možemo biti lama Dorđe?
To je vrlo rijetko. Ali već se događalo.
Zasebna očitovanja Tijela, Govora i Uma.
Nijedno od tog troje ne postoji bez ostalih.
Svi smo mi vezani, poput svijeta, za svemir.
No zapamtite ovo... najvažnija od svih stvari
jest osjećati suosjećanje za sva bića,
davati od sebe i iznad svega
prenositi znanje poput Bude.
Jeste li dobro? - O, da!
Hvala.
Malo svladan. To je sve.
Ovo je emocionalno razdoblje za sve nas.
Bojim se da nisam dobar primjer budističke odvojenosti
Djeca... svi smo mi djeca.
Zdjelica je za Jesseja.
A ovo je za vas...
Moj posao je gotov. Sad mogu počivati.
Čak se mogu vratiti u Tibet,
u mjesto u kojem sam rođen.
Vi još uvijek ne vjerujete u reinkarnaciju, je li?
Jučer je govorio o povratku u Tibet.
Vjerojatno je mislio nešto drugo.
Netko kao lama Norbu može tako ostati 10 dana.
Ili čak i više. Može sjediti kao planina,
miran i nepokretan. I može meditirati
duboko i beskrajno poput oceana.
A tada, tijekom meditacije, može ući u stanje smrti
svojom vlastitom voljom.
On umire. - Mi skoro umiremo svake minute.
To je veliki dio života.
Sa svakim dahom kog udahnemo
umiremo.
Što je s njegovom strašću prema životu?
Što je s ljudima koje za sobom ostavlja?
Vratit će se.
Ne znam vjerujem li to, ali bih volio.
Lama Norbu je preminuo...
Rađu!
Jesse!
Gita!
Pjevaju "Sutru srca".
Prekrasnu molitvu.
Držite je sa sobom zauvijek u vašem srcu.
O, Šariputra, Oblik je prazan,
Praznina je oblik.
Nema oka... uha...
...nosa... jezika...
...tijela... uma...
...nema boje... zvuka...
...mirisa... okusa... dodira...
...stvari postojanja.
Lama Norbu je upravo rekao: "Nema oka, uha,
nosa, nema Jesseja, nema lame...
...nema tebe!
Nema smrti i nema straha!"
Nema starosti
ni smrti.
Nema kraja starosti i smrti.
Nema patnje,
nema uzroka ni kraja patnji.
Nema staze, nema mudrosti
i nema dobiti.
Nema dobiti.
Tako Bodisatve žive u savršenu razumijevanju
bez smetnje uma.
Nema smetnje, stog nema straha.
Daleko iza zavedenih misli.
To je Nirvana.
Ne mogu otvoriti. - Ja ću ti pokazati.
To je kata lame Norbua.
Ovo je lama Norbu...
Halo tamo! Daj mi pomozi!
Kako si, stari kapetane Bob?
Hajde, Lisa! Svi idu!
Stižem!
Samo bih da imam dizalicu da me prebaci na brod.
Čujem ga kako se rita!
Ili ona.
Jesse... je li vrijeme?
Da, mislim da je vrijeme.